Na osnovu člana 82 stav 1 tačka 2 i člana 91 stav 1 Ustava Crne Gore, Skupština Crne Gore 24. saziva, na sedmoj sednici drugog redovnog zasijedanja u 2010. godini, dana 22. decembra 2010. godine, donijela je

**ZAKON**

**O NACIONALNOM OKVIRU KVALIFIKACIJA**

(Objavljen u "Sl. listu Crne Gore", br. 80 od 31. decembra 2010)

**I. OSNOVNE ODREDBE**

**Sadržaj**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovim zakonom uređuje se nacionalni okvir kvalifikacija (u daljem tekstu: Okvir kvalifikacija), nivoi i podnivoi kvalifikacija, tipovi kvalifikacija, obim kvalifikacije, kao i nadležnosti tijela za predlaganje, usvajanje i svrstavanje kvalifikacija.

**Definicija**

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Okvir kvalifikacija je instrument koji omogućava svrstavanje, upoređivanje, razvijanje i razumijevanje kvalifikacija, njihovu povezanost i jasan pregled različitih puteva sticanja kvalifikacija za potrebe tržišta rada i društva.

**Principi**

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Okvir kvalifikacija se zasniva na principima:  
     - ishodi učenja iskazuju se kroz znanje, vještine i kompetencije;  
     - svrstavanja kvalifikacija u nivoe, odnosno u podnivoe;  
     - prenosivosti kredita;  
     - uporedivosti sa Evropskim kvalifikacionim okvirom (u daljem tekstu: EQF);  
     - obezbjeđivanja kvaliteta u procesu sticanja i razvoja kvalifikacija;  
     - saradnje svih zainteresovanih strana;  
     - transparentnosti.

**Ciljevi**

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Okvir kvalifikacija ima za cilj:  
     - jasno definisanje ishoda učenja;  
     - vrednovanje različitih kvalifikacija unutar cjelokupnog sistema kvalifikacija;  
     - podsticanje i razvijanje cjeloživotnog učenja;  
     - da pokaže jasne veze između različitih djelova sistema;  
     - da ukazuje na puteve prohodnosti i napredovanja (horizontalno i vertikalno) kroz i u okviru sistema obrazovanja i osposobljavanja;  
     - međunarodnu uporedivost kvalifikacija;  
     - promovisanje značaja ključnih stručnih kompetencija;  
     - obezbjeđivanje kvaliteta u sistemu kvalifikacija.

**Upotreba rodno osjetljivog jezika**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Svi izrazi koji se u ovom zakonu koriste za fizička lica u muškom rodu obuhvataju iste izraze u ženskom rodu.

**Pojmovnik**

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Pojedini izrazi u ovom zakonu imaju sljedeće značenje:  
     1) opisi nivoa su mjerljivi pokazatelji složenosti znanja, vještina i kompetencija koje je lice steklo učenjem i dokazalo nakon postupka učenja;  
     2) ishodi učenja su iskazi kojima se potvrđuje što pojedinac zna, razumije i sposoban je da uradi na kraju procesa učenja, bez obzira na način učenja i definisani su kroz znanje, vještine i kompetencije;  
     3) znanje je skup stečenih i povezanih informacija koje su rezultat učenja. To je skup podataka, načela, teorije i prakse koji su povezani sa područjem rada ili učenja. U kvalifikacionom okviru znanje je opisano kao teorijsko i/ili činjenično;  
     4) vještine obuhvataju sposobnosti primjene znanja u rješavanju zadataka i problema. U kvalifikacionom okviru vještine su opisane kao kognitivne ili praktične;  
     5) kompetencije su pokazane sposobnosti upotrebe znanja i vještina, kao i lične, socijalne i/ili metodološke sposobnosti u radnom ili okruženju učenja. U Okviru kvalifikacija kompetencije se određuju na osnovu samostalnosti i odgovornosti;  
     6) Crnogorski sistem prenosa kredita (CSPK) je proces koji omogućava da se ishodi učenja postignuti u jednom kontekstu mogu uvažiti u drugom kontekstu. Zasniva se na postupcima provjere, potvrđivanja i priznavanja i usklađen je sa Evropskim transferom kredita za visoko obrazovanje (ECTS) i za stručno obrazovanje i osposobljavanje (ECVET);  
     7) kreditna vrijednost kvalifikacije (kredit, kreditna tačka, bod, poen) je kvantitativno određivanje obima kvalifikacije koji odražava ukupno uloženi rad i opterećenje lica prilikom savladavanja programa obrazovanja, odnosno učenja;  
     8) kredit (kreditna tačka, poen, bod) je ključni element CSPK-a, koji se dodjeljuje pojedinim programima obrazovanja ili njihovim djelovima (kursevima/modulima/predmetima), kao i drugim oblicima obrazovanja, odnosno učenja (projekti, seminari, istraživački rad, rad na terenu, rad u nastavi, rad kod kuće, seminarski rad, praktičan rad, rad u biblioteci i sl.) i oslikava količinu rada koju svaki od njih zahtijeva, u odnosu na ukupnu količinu koja je potrebna da se dostigne određeni obim kvalifikacija;  
     9) modul je zaokruženi i povezani set učenja sa jasno definisanim brojem kredita koji može biti pojedinačan ili u vezi sa drugim modulima.

**II. OKVIR KVALIFIKACIJA**

**Predmet okvira kvalifikacija**

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Predmet okvira kvalifikacija je kvalifikacija određenog obima koja se stiče kroz proces provjere i ocjene ishoda učenja, potvrđivanjem, odnosno priznavanjem kvalifikacije, u skladu sa posebnim propisom.

**Standard kvalifikacije**

**Član 8**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Standard kvalifikacije iz člana [7](http://www.podaci.net/sllistcg/prikaz-b.php?db=&what=Z-nokval04v1080&draft=0&html=&nas=22551&nad=4&god=2010&status=1#clan7) ovog zakona čini:  
     - naziv kvalifikacije;  
     - tip kvalifikacije;  
     - nivo, odnosno podnivo kvalifikacije;  
     - kod kvalifikacije;  
     - kreditna vrijednost kvalifikacije;  
     - opis kvalifikacije;  
     - sadržaj kvalifikacije (uslovi za upis, broj obaveznih i izbornih predmeta, odnosno modula, načine provjere i kriterijume provjere ishoda učenja).  
     Standard kvalifikacije može da sadrži i druge elemente potrebne za pojedine kvalifikacije.

**Struktura Okvira kvalifikacija**

**Član 9**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Okvir kvalifikacija obuhvata:  
     - nivoe, odnosno podnivoe kvalifikacija;  
     - opise nivoa i ishoda učenja za svaki nivo, odnosno podnivo kvalifikacija;  
     - tipove kvalifikacija i isprave kojima se dokazuju stečene kvalifikacije;  
     - obim kvalifikacije.

**Nivoi i podnivoi kvalifikacija**

**Član 10**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Opšta teorijska i praktična znanja, vještine i kompetencije određuju se kroz opšti opis nivoa, odnosno podnivoa kvalifikacija.  
     Kvalifikacije se svrstavaju na osnovu složenosti postignutih ishoda učenja, opisanih kroz znanje, vještine i kompetencije u osam nivoa Okvira kvalifikacija, i to:  
     Prvi nivo (I)  
     U podnivo jedan (I1):  
     - kvalifikacija stečena završetkom dijela programa osnovnog obrazovanja (završen najmanje prvi ciklus osnovnog obrazovanja ili program funkcionalnog opismenjavanja);  
     - stručna kvalifikacija ili dio stručne kvalifikacije sa minimum jednim kreditom CSPK-a.  
     U podnivo dva (I2):  
     - kvalifikacija završenog osnovnog obrazovanja;  
     - stručna kvalifikacija ili dio stručne kvalifikacije sa minimum jednim kreditom CSPK-a.  
     Drugi nivo (II)  
     U nivo dva (II):  
     - kvalifikacija nižeg stručnog obrazovanja (120 kredita CSPK-a);  
     - stručna kvalifikacija ili dio stručne kvalifikacije sa minimum jednim kreditom CSPK-a.  
     Treći nivo (III)  
     U nivo tri (III):  
     - kvalifikacija srednjeg stručnog obrazovanja (180 kredita CSPK-a);  
     - stručna kvalifikacija ili dio stručne kvalifikacije sa minimumom jednim kreditom CSPK-a.  
     Četvrti nivo (IV)  
     U podnivo jedan (IV1):  
     - kvalifikacija srednjeg opšteg i stručnog obrazovanja (240 kredita CSPK-a);  
     - stručna kvalifikacija ili dio stručne kvalifikacije sa minimumom jednim kreditom CSPK-a.  
     U podnivo dva (IV2):  
     - kvalifikacija majstor (60 kredita CSPK-a).  
     Peti nivo (V)  
     U nivo pet (V):  
     - kvalifikacija višeg stručnog obrazovanja (120 kredita CSPK-a);  
     - stručna kvalifikacija ili dio stručne kvalifikacije sa minimumom jednim kreditom CSPK-a.  
     Šesti nivo (VI)  
     U nivo šest (VI):  
     - kvalifikacija visokog obrazovanja (180 kredita CSPK-a);  
     - stručna kvalifikacija ili dio stručne kvalifikacije sa minimumom jednim kreditom CSPK-a.  
     Sedmi nivo (VII)  
     U podnivo jedan (VII1):  
     - kvalifikacija visokog obrazovanja (240, 180+60, 300, odnosno 360 kredita CSPK-a); i  
     - stručna kvalifikacija ili dio stručne kvalifikacije sa minimumom jednim kreditom CSPK-a.  
     U podnivo dva (VII2):  
     - kvalifikacija visokog obrazovanja (180+120 ili 240+60 kredita CSPK-a);  
     - stručna kvalifikacija ili dio stručne kvalifikacije sa minimumom jednim kreditom CSPK-a.  
     Osmi nivo (VIII)  
     U nivo osam (VIII):  
     - kvalifikacija visokog obrazovanja (300+180 kredita CSPK-a);  
     - stručna kvalifikacija ili dio stručne kvalifikacije sa minimumom jednim kreditom CSPK-a.  
     Opisi nivoa i podnivoa kvalifikacija određuju se propisom organa državne uprave nadležnog za poslove prosvjete (u daljem tekstu: Ministarstvo) po prethodno pribavljenom mišljenju savjeta nadležnog za određeni nivo kvalifikacija.

**Tip kvalifikacije**

**Član 11**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Tipovi kvalifikacije su:  
     - kvalifikacija nivoa obrazovanja;  
     - stručna kvalifikacija;  
     - druge kvalifikacije.

**Sticanje kvalifikacije**

**Član 12**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Kvalifikacija nivoa obrazovanja se stiče završetkom javno važećeg obrazovnog programa i dostizanjem potrebnog obima kvalifikacije, nakon propisane provjere i dobijanjem dokaza o stečenom nivou obrazovanja, odnosno jedne ili više stručnih kvalifikacija, u skladu sa posebnim propisom.  
     Stručna kvalifikacija se stiče završetkom dijela javno važećeg obrazovnog programa (modul, kurs), završetkom posebnog programa obrazovanja i nakon provjere znanja za dostizanje potrebnog obima kvalifikacije, odnosno priznavanjem inostranog sertifikata, u skladu sa posebnim propisom.  
     Druge kvalifikacije su kvalifikacije koje se stiču izvan programa iz stava 2 ovog člana.

**Vrste isprava**

**Član 13**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Diploma je dokaz o stečenoj kvalifikaciji nivoa obrazovanja.  
     Izuzetno od stava 1 ovog člana, svjedočanstvo je dokaz o završenom osnovnom obrazovanju, odnosno stečenoj kvalifikaciji nivoa jedan obrazovanja, odnosno podnivoa I2.  
     Sertifikat, odnosno potvrda ili uvjerenje je dokaz o stečenoj stručnoj kvalifikaciji, dijelu kvalifikacije ili drugoj kvalifikaciji.  
     Isprave iz st. 1, 2 i 3 ovog člana izdaju se u skladu sa posebnim propisom.

**Član 14**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Obim kvalifikacije se određuje brojem kredita.  
     Jedinici učenja, predmetu, modulu, odnosno programu dodjeljuje se određeni broj kredita.  
     Najmanji broj kredita, koji se dodjeljuje u smislu stava 2 ovog člana, ne može biti manji od jedan.  
     Obim kvalifikacije nivoa obrazovanja određuje se najmanjim brojem od 60 kredita Crnogorskog sistema prenosa kredita (u daljem tekstu: CSPK), što odgovara jednoj školskoj, odnosno studijskoj godini (u formalnom obrazovanju).

**Sektori kvalifikacija**

**Član 15**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     U zavisnosti od područja djelatnosti kvalifikacija, pored tipa, nivoa i obima, kvalifikacije se svrstavaju u Okvir kvalifikacija po sektorima.  
     Sektori kvalifikacija su:  
     1) obrazovanje i osposobljavanje;  
     2) humanistika i umjetnost;  
     3) prirodne nauke;  
     4) društvene nauke;  
     5) inženjerstvo, proizvodne tehnologije (mašinstvo i obrada metala, elektrotehnika i automatizacija i dr.);  
     6) građevinarstvo i uređenje prostora;  
     7) ekonomija i pravo;  
     8) poljoprivreda, prehrana i veterina;  
     9) zdravstvo i socijalna zaštita;  
     10) turizam, trgovina i ugostiteljstvo;  
     11) saobraćaj i komunikacije;  
     12) usluge;  
     13) interdisciplinarna područja;  
     14) rudarstvo, metalurgija i hemijska industrija;  
     15) informaciona tehnologija.  
     Sektori kvalifikacija sadrže podsektore, oblasti i podoblasti.

**III. NADLEŽNOSTI ORGANA I TIJELA**

**Član 16**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Organi i tijela koji u okviru svojih nadležnosti vrše razvijanje, provjeru, usvajanje, priznavanje i svrstavanje kvalifikacija u Okvir kvalifikacija su:  
     - Ministarstvo;  
     - organ državne uprave nadležan za poslove rada;  
     - Centar za stručno obrazovanje;  
     - Zavod za školstvo;  
     - Ispitni centar;  
     - obrazovne ustanove/organizatori obrazovanja;  
     - organ uprave nadležan za poslove statistike;  
     - Savjet za kvalifikacije;  
     - Nacionalni savjet za obrazovanje;  
     - Savjet za visoko obrazovanje;  
     - sektorske komisije.

**Savjet za kvalifikacije**

**Član 17**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Radi unaprjeđivanja sistema kvalifikacija, odobravanja i svrstavanja kvalifikacija u Okvir kvalifikacija, Vlada Crne Gore osniva Savjet za kvalifikacije (u daljem tekstu: Savjet).  
     Savjet čini najmanje 11 članova, koji se imenuju na period od četiri godine, iz reda:  
     - Ministarstva;  
     - organa državne uprave nadležnog za poslove rada;  
     - univerziteta;  
     - Zavoda za zapošljavanje Crne Gore;  
     - Privredne komore Crne Gore;  
     - reprezentativnog udruženja poslodavaca;  
     - reprezentativne organizacije sindikata;  
     - Centra za stručno obrazovanje;  
     - Zavoda za školstvo;  
     - Ispitnog centra.  
     Predsjednik Savjeta za visoko obrazovanje i predsjednik Nacionalnog savjeta za obrazovanje su, po funkciji, članovi Savjeta.  
     Aktom o osnivanju Savjeta utvrđuje se bliži sastav, broj članova, način rada i donošenja odluka i druga pitanja od značaja za rad Savjeta.  
     Organizacija i način rada Savjeta bliže se uređuju poslovnikom o radu Savjeta.

**Član Savjeta**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

**Član 18**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Za člana Savjeta može biti imenovano lice koje ima, po pravilu:  
     - visoko obrazovanje;  
     - najmanje pet godina rada u stručnoj, odnosno naučnoj oblasti;  
     - iskustvo u razvoju sistema kvalifikacija.  
     Član Savjeta može biti ponovo imenovan.

**Nadležnost Savjeta**

**Član 19**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Savjet:  
     - donosi odluku o svrstavanju kvalifikacija u Okvir kvalifikacija;  
     - predlaže nadležnoj instituciji razvoj i unaprjeđivanje kvalifikacija;  
     - donosi odluku o usklađivanju postojećih kvalifikacija za svrstavanje u Okvir kvalifikacija;  
     - prati razvoj Okvira kvalifikacija kao cjeline;  
     - donosi metodološka dokumenta za svrstavanje kvalifikacija;  
     - utvrđuje kriterijume za izbor članova sektorskih komisija;  
     - donosi uputstvo i smjernice o radu sektorskih komisija, usklađuje njihov rad i odlučuje o njihovim predlozima;  
     - donosi akt o obrazovanju sektorskih komisija;  
     - odlučuje o definisanju podsektora, oblasti i podoblasti u okviru sektora kvalifikacija, na predlog sektorskih komisija;  
     - razmatra i usvaja izvještaje o radu sektorskih komisija;  
     - podnosi Vladi Crne Gore izvještaj o radu;  
     - obavlja i druge poslove u skladu sa aktom o osnivanju.

**Vrednovanje kvalifikacije**

**Član 20**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Nacionalni savjet za obrazovanje, odnosno Savjet za visoko obrazovanje donosi odluku o vrednovanju kvalifikacija nivoa obrazovanja utvrđivanjem obima kvalifikacije za svaki obrazovni, odnosno studijski program, po sektorima kvalifikacija.  
     Odluku o vrednovanju programa obrazovanja, utvrđivanjem obima stručne kvalifikacije ili dijela kvalifikacije, po sektorima kvalifikacija, donosi Savjet.

**Sektorska komisija**

**Član 21**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Za svaki sektor Savjet obrazuje komisiju za kvalifikacije (u daljem tekstu: sektorska komisija).  
     Sektorska komisija ima najmanje sedam članova koji se biraju na period od četiri godine.  
     Članovi sektorske komisije za sektor kvalifikacija iz člana [15](http://www.podaci.net/sllistcg/prikaz-b.php?db=&what=Z-nokval04v1080&draft=0&html=&nas=22551&nad=4&god=2010&status=1#clan15) stav 2 ovog zakona, biraju se, po pravilu, iz reda:  
     - organa državne uprave nadležnog za taj sektor kvalifikacija;  
     - Privredne komore Crne Gore;  
     - reprezentativnog udruženja poslodavaca;  
     - reprezentativnog udruženja zaposlenih u tom sektoru kvalifikacija;  
     - univerziteta, odnosno samostalne ustanove visokog obrazovanja,  
     - Centra za stručno obrazovanje, odnosno Zavoda za školstvo ili druge obrazovne institucije;  
     - Ministarstva;  
     - odgovarajućeg tijela nadležnog za određene profesije (advokatska, inženjerska, ljekarska komora i dr.).  
     Sektorske komisije za sektor kvalifikacija iz člana [15](http://www.podaci.net/sllistcg/prikaz-b.php?db=&what=Z-nokval04v1080&draft=0&html=&nas=22551&nad=4&god=2010&status=1#clan15) stav 2 tač. 2, 3 i 4 ovog zakona, po pravilu, nemaju u svom sastavu predstavnika iz stava 3 al. 2, 3 i 4 ovog člana.

**Nadležnosti sektorskih komisija**

**Član 22**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Sektorska komisija:  
     - analizira stanje i tendencije na tržištu rada;  
     - predlaže kvalifikacije za sektor od prvog do osmog nivoa obrazovanja;  
     - analizira postojeće kvalifikacije;  
     - identifikuje, odnosno definiše potrebe za svim tipovima kvalifikacija, u skladu sa potrebama tržišta rada i društva u cjelini;  
     - razmatra predloge za uvođenje novih kvalifikacija;  
     - predlaže prioritete u razvoju novih i izmjene, odnosno dopune postojećih kvalifikacija;  
     - daje osnovni profil /opis kvalifikacije;  
     - daje mišljenje o usklađenosti standarda zanimanja i ispitnog kataloga;  
     - promoviše sektor kvalifikacija i mogućnosti zapošljavanja u tom sektoru;  
     - vrši druge poslove, u skladu sa aktom o obrazovanju.

**Administrativno-tehnički poslovi**

**Član 23**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Administrativno-tehničke poslove za potrebe Savjeta i sektorskih komisija obavlja Ministarstvo.

**Kodiranje**

**Član 24**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Kvalifikacije se radi svrstavanja u Okvir kvalifikacija kodiraju prema tipu, nivou, obimu i sektoru.  
     Svakoj kvalifikaciji se dodjeljuje kod, u skladu sa stavom 1 ovog člana.  
     Na osnovu dodijeljenog koda kvalifikacija se unosi u informacioni sistem kvalifikacija.  
     Način dodjeljivanja koda kvalifikacije utvrđuje se u skladu sa metodološkim dokumentom, kojeg donosi Savjet.  
     Postupke dodjeljivanja i unošenja koda u informacioni sistem kvalifikacija uređuje organ uprave nadležan za poslove statistike, u skladu sa svojim aktom.

**Razvijanje kvalifikacija**

**Član 25**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Kvalifikacije od prvog do petog nivo obrazovanja, na osnovu odluke nadležnog savjeta, razvijaju Centar za stručno obrazovanje i Zavod za školstvo.  
     Kvalifikacije od šestog do osmog nivoa obrazovanja razvijaju ustanove visokog obrazovanja i dostavljaju na postupak akreditacije Savjetu za visoko obrazovanje.  
     Stručne kvalifikacije u okviru šestog, sedmog i osmog nivoa obrazovanja razvijaju ustanove visokog obrazovanja, na predlog odgovarajućih sektorskih komisija i dostavljaju Savjetu radi potvrđivanja i svrstavanja u Okvir kvalifikacija.  
     Procedure razvijanja kvalifikacija iz st. 1, 2 i 3 ovog člana uređuju se posebnim propisima koje donosi Ministarstvo.

**Obezbjeđivanje i unapređivanje kvaliteta**

**Član 26**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Procedure obezbjeđenja i unaprjeđivanja kvaliteta sprovode se u skladu sa posebnim propisima koji uređuju:  
     - vrednovanje kvalifikacije;  
     - akreditaciju i licenciranje (programa, ustanove, tijela);  
     - nastavu;  
     - ocjenjivanje učenika, odnosno polaznika;  
     - izdavanje sertifikata;  
     - evaluaciju obrazovne ustanove, odnosno organizatora obrazovanja (samoevaluacija i eksterna evaluacija);  
     - javno objavljivanje.

**IV. PRELAZNE I ZAVRŠNE ODREDBE**

**Ekvivalentnost postojećih kvalifikacija**

**Član 27**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Kvalifikacije i stepeni stručne spreme stečeni, odnosno priznati po ranijim propisima, prije stupanja na snagu ovog zakona, ekvivalentni su sa odgovarajućim kvalifikacijama Okvira kvalifikacija:  
     - diploma petog stepena stručne spreme, majstorski ispit i specijalizacija u okviru stručnog obrazovanja sa IV2 podnivoom kvalifikacija;  
     - diploma o stečenom višem obrazovanju na univerzitetu sa VI nivoom kvalifikacija u pogledu stečenih znanja, vještina i kompetencija za obavljanje poslova;  
     - stepen visokog obrazovanja Bečelor (180 CSPK) sa VI nivoom kvalifikacija;  
     - stepen visokog obrazovanja Bečelor (240 CSPK) sa VII1 podnivoom kvalifikacija;  
     - diploma sedmog stepena stručne spreme sa VII1 podnivoom kvalifikacija;  
     - stepen visokog obrazovanja Specijalista (240 CSPK) sa VII1 podnivoom kvalifikacija;  
     - diploma magistra nauka sa VII2 podnivoom kvalifikacija.

**Rok za donošenje propisa**

**Član 28**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Propis iz člana [10](http://www.podaci.net/sllistcg/prikaz-b.php?db=&what=Z-nokval04v1080&draft=0&html=&nas=22551&nad=4&god=2010&status=1#clan10) stav 2 ovog zakona donijeće se u roku od 30 dana od dana osnivanja Savjeta.  
     Propisi iz člana [25](http://www.podaci.net/sllistcg/prikaz-b.php?db=&what=Z-nokval04v1080&draft=0&html=&nas=22551&nad=4&god=2010&status=1#clan25) stav 4 donijeće se u roku od šest mjeseci od dana stupanja na snagu ovog zakona.  
     Metodološka dokumenta za svrstavanje kvalifikacija u Okvir kvalifikacija, kao i dodjeljivanje koda kvalifikacija, donijeće se u roku od godinu dana od dana stupanja na snagu ovog zakona.

**Rok za osnivanje Savjeta**

**Član 29**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Savjet iz člana [17](http://www.podaci.net/sllistcg/prikaz-b.php?db=&what=Z-nokval04v1080&draft=0&html=&nas=22551&nad=4&god=2010&status=1#clan17) ovog zakona će se osnovati u roku od 60 dana od dana stupanja na snagu ovog zakona.

**Usklađivanje**

**Član 30**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Nadležne ustanove, organizacije i tijela dužni su da usklade rad i organizaciju sa ovim zakonom u roku od godinu dana od dana stupanja na snagu ovog zakona.

**Prestanak važenja**

**Član 31**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Stupanjem na snagu ovog zakona prestaju da važe odredbe člana 29 i člana 30 stav 2 Zakona o nacionalnim stručnim kvalifikacijama ("Službeni list CG", broj 80/08).

**Stupanje na snagu**

**Član 32**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj zakon stupa na snagu osmog dana od dana objavljivanja u "Službenom listu Crne Gore".  
     SU-SK Broj 01-882/7  
     Podgorica, 22. decembra 2010. godine  
     Skupština Crne Gore 24. saziva  
     Predsednik, Ranko Krivokapić, s.r.